Cetate de San Marine

**Cetate de San Marine**, canosciute pure cumme **San Marine** e, jndr'ô luèche, **a Cetate** (jndr'ô romagnole *San Marèin* o *San Maroin*), jè 'a capitale d'a Repubbleche de San Marine, ca se iacchie sus 'u monde Titane.

## Caratteristeche

Jè 'a terze cetate d'u Paise (dope Borgo Maggiore e Dogana, frazione de Serravalle) e pure 'u capeluèche d'u castièdde omonime (4493 crestiáne, stime 2003, cu 'na estenzione de 7,09 km²), ca combrende pure quacche frazione 'mbrà cui Murata.
 
## Storie

'A leggende fàce nascere 'a funnaziune d'a Cetate de San Marine ad 'u 301 pè mane de San Marine diacone. Dope avè pigghiate 'nu statute comunale jndr'ô 1295 spannè 'u soje territorie fine ad arrevà jndr'à lle odierne confine jndr'ô 1463 dope le battagghie condre le Malatesta.

## Luèche de 'nderesse
'U Palazze Pubbleche jndr'ô stile neogotiche, fu requagghiate sus a le funnaziune de l'origgenale "Parva Domus Communis" jndr'ô stile romaniche da l'architette Francesco Azzurri (1894), 'a Basileche de San Marine, 'a Chiese de San Frangische cu 'nzieme 'a Pinacoteche-Musee d'u XIV sèchele, 'a Chiese de San Pitre, 'u Musee de state, l'Ara de le Volondarie, 'u Teatre Titano. Inoltre sonde visitabbèle dò de le ttrè torre sus 'u Titane.

## Patrimonie de l'aumanità
Partenne da 'u 2008 'u cindre storeche jè state 'nzerite da l'UNESCO 'mbrà le patrimonie de l'aumanità, 'n coppie cu 'u Monde Titane. 'A motivaziune date da 'u comitate parle de "testimonianze d'a condinuità de 'na repubbleche lìbbere fine da 'u Medioève". Particolarmènde sonde state iscritte jndr'ô patrimonie: torre, mure, puèrte e bastione, 'a basileche de San Marine de l'Uèttecinde, alcune convènde d'u XIV e XVI sèchele, 'u Teatre Titano d'u XVIII sèchele ed 'u Palazze Pubbleche d'u XIX sèchele.

## Sciugrafije
'U territorie d'u castièdde confine cu le castièdde de Acquaviva, Borgo Maggiore, Fiorentino e Chiesanuova e cu 'u comune tagliàne de San Leo.

## Curazie
* Cà Berlone
* Canepa
* Casole
* Castellaro
* Montalbo
* Murata
* Santa Mustiola

## Crestiáne legate a San Marine
* Francesco Azzurri, architette.
* Bartolomeo Borghesi, numismateche ed epigrafiste.
* Giovanni Battista Belluzzi, architette.
* Federico Consolo, combositure.
* Giuliano Gozi, polìteche.
* Renata Tebaldi, soprane

## Trasporte e 'nfrastrutture

'A cetate cunde 'na funivie ca 'a culleghe cu Borgo Maggiore mendre l'arterie stradale prengepàle jè 'a SS 72, a 4 corsie pè quase totte 'u soje tracciate, ca cullege 'a cetate derettamènde cu Rimini.
Da 'u 1932 ad 'u 1944 hagghie fatijate 'a Ferrovie Rimini-San Marine, a šcartamènde redotte, combletamènde finanziate da l'Itaglie fasciste de Benito Mussolini, cumme seguite de 'na stipule de 'na convenziune (1927) de esercizie 'mbrà le 2 state. Ha state distrutte 'u 26 sciùgne 1944 da le bombardamènde d'a Desert Air Force durande 'a Seconne uerre mundiale e smandellate 'mbrà 'u 1958 ed 'u 1960.

## Sport
### Ciclisme
'A cetate de San Marine jè state cchiù vote arrive de tappe d'u Scire d'Itaglie:
* 1997 (19 másce): 3ª tappe, cronometre individuale, vinde da 'u russe Pavel Tonkov. 
* 1998 (27 másce): 11ª tappe, vinde da Andrea Noè.

Jè pure 'u punde de arrive d'a gare ciclisteche Lugo - San Marine reservate ad 'a categorije allieve.

### Calce
Le squadre d'u Cambionate sammarinese cu sede a San Marine sonde: S.S. Murata e S.P. Tre Penne.
'A squadre calcisteche d'u San Marine jè 'nvece l'uneche combaggene d'u soje state a sciucà jndr'ô cambionate de calce tagliàne, sciucanne jndr'ô Stadie Olìmbeche de Serravalle. Jndr'à lle urteme anne hagghie raggiùnde levelle professionisteche, cò 'u raggiungemène d'u punde massime jndr'à Serie C1, jndr'à lle staggione 2005-2006 e 2006-2007.

### Baseball
'A squadre cettadine de baseball jè 'u San Marine, militande jndr'à massime serie d'u cambionate tagliàne de baseball. Hagghie a l'attive 3 trofee: 1 Coppe Europe jndr'ô 2006, 'na Coppe Itaglie e 'nu scudette pigghate jndr'ô 2008.

### 'A fiamme olìmbeche jndr'à Repubbleche de S. Marine
A San Marine jè pure passate 'a Torce olìmbeche de le XX Sciùeche olìmbeche 'nvìernale de Torino 2006.

## Amministraziune castièdde
Capitane de Castièdde: Maria Teresa Beccari da 'u 30/11/2009

## Gemellagge
* 
* 
* 

## Gallerie fotografeche


File:Palazzo Pubblico - esterno.jpg|'U Palazze Pubbleche de San Marine
File:Stradone.jpg|'U Stradone, 'a vie prengepàle d'a Cetate
File:View of Mount Titano - San Marino.jpg|'A torre Guaita
File:San Marino fortezza.jpg|'A Fortezze



## 'Ndruche pure
* Castièdde de San Marine
* Giùnde de Castièdde
* Monde Titane
* Ferrovie Rimini-San Marine

## Note


## Otre pruggette

## Collegamende sus a indernette
*  Castièdde de San Marine
*  San Marine (site de l'uffice turisteche)